जोसेफ के डायरेक्ट थ्रो से रन आउट हुए, जडेजा का सोर्ड सेलिब्रेशन; टॉप मोमेंट्स
India vs West Indies (IND vs WI) 2nd Test Match Moments Update, Follow India Vs West Indies Latest Photos and Video Updates on Dainik Bhaskar. टीम इंडिया वेस्टइंडीज के खिलाफ दूसरे टेस्ट में मजबूत स्थिति में है। भारत ने दूसरे दिन का खेल खत्म होने तक 352 रन की बढ़त बना ली है। दूसरे दिन भारत से विराट कोहली ने शतक लगाया
टीम इंडिया वेस्टइंडीज के खिलाफ दूसरे टेस्ट में मजबूत स्थिति में है। भारत ने दूसरे दिन का खेल खत्म होने तक 352 रन की बढ़त बना ली है। दूसरे दिन भारत से विराट कोहली ने शतक लगाया, उन्होंने अपनी वेडिंग रूम चूमकर और दर्शकों के सामने झुक कर सेंचुरी सेलिब्रेट की। वह अल्जारी जोसेफ के डायरेक्ट हिट के कारण टेस्ट करियर में तीसरी बार रन आउट हुए।
कोहली के अलावा भारत से 4 और बैटर्स ने फिफ्टी लगाई। रवींद्र जडेजा ने दूसरे दिन के खेल में फिफ्टी लगाने के बाद अपना ट्रेडिशनल सोर्ड सेलिब्रेशन किया। त्रिनिदाद के पोर्ट ऑफ स्पेन में जारी दूसरे दिन के ऐसे ही टॉप मोमेंट्स आगे स्टोरी में हम जानेंगे...
1. शतक के बाद वेडिंग रिंग चूमते नजर आए कोहली 
भारतीय बैटर विराट कोहली ने इंटरनेशनल करियर की 76वीं सेंचुरी लगाई। वे शतक जमाने के बाद वेडिंग रिंग को चूमते नजर आए। वेडिंग रूम चूमने के साथ ही वह दर्शकों के सामने झुक कर सेलिब्रेट करते हुए भी नजर आए।
विराट ने 55 महीने के बाद विदेशी धरती पर टेस्ट शतक लगाया। उन्होंने विदेश में आखिरी टेस्ट शतक दिसंबर 2018 में ऑस्ट्रेलिया के खिलाफ पर्थ में जमाया था।
2. अल्जारी जोसफ के डायरेक्ट हिट पर रन आउट हुए कोहली, टेस्ट में तीसरी बार 
विराट कोहली अपने 111 टेस्ट के करियर में तीसरी बार ही रन आउट हुए। उन्हें अल्जारी जोसेफ ने डायरेक्ट थ्रो पर रन आउट किया।
भारत की पारी के 99वें ओवर की दूसरी बॉल को कोहली ने लेग साइड की दिशा में मोड़कर एक रन चुराना चाहा, लेकिन स्क्वायर लेग के फील्डर अल्जारी जोसेफ पहले से ही अलर्ट थे। वे तेजी से बॉल तक पहुंचे और नॉन स्ट्राइकर एंड की ओर थ्रो कर दिया। कोहली के क्रीज में पहुंचने से पहले ही बॉल स्टंप्स से जा लगी। कोहली 121 रन बना कर आउट हुए।
विराट टेस्ट में इससे पहले 2 बार ऑस्ट्रेलिया के खिलाफ ही रन आउट हुए। एक बार 2012 में और दूसरी बार 2020 में, दोनों ही मौके एडिलेड के ग्राउंड पर बने।
3. जडेजा ने किया सोर्ड सेलिब्रेशन 
भारत के ऑलराउंडर रवींद्र जडेजा ने अर्धशतक लगाने के बाद अपना ट्रेडिशनल सोर्ड सेलिब्रेशन किया। 91वें ओवर की 5वीं बॉल को जडेजा ने मिड ऑफ की ओर खेल कर 2 रन लिए, इसके साथ ही उन्होंने अपनी अपनी हाफ सेंचुरी पूरी की। अर्धशतक लगाने के बाद जडेजा ने अपने चर्चित अंदाज में सोर्ड सेलिब्रेशन, यानी बैट को तलवार की तरह हवा में लहराकर हाफ सेंचुरी सेलिब्रेट की। वह 61 रन बनाकर आउट हुए।
4. स्टंपिंग चांस मिस कर गए ईशान 
दिन का खेल खत्म होने की आखिरी गेंद पर विकेटकीपर ईशान किशन स्टंपिंग का चांस मिस कर गए। वेस्टइंडीज की पहली पारी में 41वें ओवर की आखिरी गेंद रवींद्र जडेजा ने लेग स्टंप पर फुलर लेंथ फेंकी। बॉल ब्रेथवेट के पैड्स से लगकर विकेटकीपर ईशान के पास गई। ब्रेथवेट इस समय क्रीज से बाहर निकल चुके थे, उन्होंने देखा कि कीपर ने बॉल को ठीक से कलेक्ट नहीं किया है और इसी मौके का फायदा उठाकर वे क्रीज के अंदर चले गए। अगर ईशान सही समय पर बॉल कलेक्ट कर लेते तो टीम इंडिया के पास दूसरे ही दिन 2 विकेट लेने का मौका रहता।
स्पोर्ट्स की ये खबरें भी पढ़ें...
कोहली 500वें इंटरनेशनल मैच में शतक लगाने वाले पहले बैटर
भारत-वेस्टइंडीज के 100वें टेस्ट का दूसरा दिन विराट कोहली के रिकॉर्ड्स के नाम रहा। कोहली ने ऑलटाइम ग्रेट बैटर सर डॉन ब्रैडमैन, सचिन तेंदुलकर जैसे दिग्गजों के रिकॉर्ड भी तोड़े। इतना ही नहीं, वे वे 500वें मुकाबले में शतक जमाने वाले दुनिया के इकलौते बल्लेबाज बन गए। पूरी खबर पढ़ें... 
त्रिनिदाद टेस्ट के दूसरे दिन भारत 352 रन से आगे
500वें मुकाबले में विराट कोहली के शतक के दम पर भारत ने वेस्टइंडीज के खिलाफ दूसरे टेस्ट में मजबूत शुरुआत की है। टीम दूसरे दिन का खेल समाप्त होने के बाद 352 रन आगे है। त्रिनिदाद के पोर्ट ऑफ स्पेन में शुक्रवार रात को वेस्टइंडीज ने एक विकेट पर 86 रन बना लिए। कप्तान कैग ब्रेथवेट 37 और कर्क मैकेंजी 14 रन पर नाबाद लौटे, जबकि तेगनारायण चंद्रपॉल 33 रन बनाए। पूरी खबर पढ़ें... 